Хенри је поражен у бици код Луиса 14. маја 1264, а после тога су он и његов син Едвард су стављени под кућни притвор. Хенри је отада био само симболички краљ. Симон Монфор је наставио владати Енглеском без икакве краљевске контроле. Симон Монфор створио је први парламент за који су грофовије и општине бирале своје представнике. Гласали су они који су прелазили одређени имовински праг. Барони, који су у почетку подржали Монфора, почели су сумњати да је отишао предалеко.